techiaith/cofnodycynulliad_en-cy huggingface dataset:
English: Thank for your answer. According to your Government's geological disposal of radioactive waste consultation document - and I quote, 'Radioactive waste disposal is a devolved matter - the Welsh Government is responsible for determining the policy for this within Wales.' Now, I'd ask for greater clarity on that, because I've been given contradictory advice on that particular issue. We know that it's the case for both Scotland and Northern Ireland, but my understanding is that this isn't necessarily the case for Wales. Pre the Wales Act 2017, Wales had competence over, for instance, environmental protection, including the disposal of hazardous waste, so you could argue that maybe there was relevance there, but of course it was silent on nuclear. And the Wales Act 2017 makes it explicitly clear that all matters relating to nuclear energy are reserved and not devolved. So, I would like a firmer explanation as to why you think this matter is devolved to Wales, but also of course, more importantly, whilst you say that it's up to communities to will it to happen, then clearly I would encourage you to follow the lead of other Governments in the UK that have said that they just don't want it.
Welsh: Diolch am eich ateb. Yn ôl dogfen ymgynghori gwaredu gwastraff ymbelydrol yn ddaearegol eich Llywodraeth - a dyfynnaf, 'Mae gwaredu gwastraff ymbelydrol yn fater datganoledig: felly Llywodraeth Cymru sy'n gyfrifol am benderfynu ar y polisi ar gyfer gwaredu gwastraff ymbelydrol yng Nghymru.' Nawr, rwyf yn gofyn am fwy o eglurder ynghylch hynny, gan fy mod i wedi cael cyngor gwrthgyferbyniol ar y mater penodol hwnnw. Rydym ni'n gwybod ei fod yn wir ar gyfer yr Alban a Gogledd Iwerddon, ond fy nealltwriaeth i yw nad yw hyn o reidrwydd yn wir ar gyfer Cymru. Cyn Deddf Cymru 2017, roedd gan Gymru gymhwysedd dros, er enghraifft, diogelu'r amgylchedd, gan gynnwys gwaredu gwastraff peryglus, felly gellid dadlau efallai fod perthnasedd yn y fan honno, ond wrth gwrs roedd yn fud o ran ynni niwclear. Ac mae Deddf Cymru 2017 yn ei gwneud yn gwbl eglur bod yr holl faterion sy'n ymwneud ag ynni niwclear wedi eu cadw yn ôl ac nad ydyn nhw wedi eu datganoli. Felly, hoffwn eglurhad mwy cadarn ynghylch pam yr ydych chi'n meddwl bod y mater hwn wedi'i ddatganoli i Gymru, ond hefyd wrth gwrs, yn bwysicach, er eich bod yn dweud mai cyfrifoldeb cymunedau yw gwneud iddo ddigwydd, yna'n amlwg byddwn yn eich annog i ddilyn esiampl Llywodraethau eraill yn y DU sydd wedi dweud yn syml nad ydyn nhw ei eisiau.
English: I thank the Member for that question. I can say to him quite straightforwardly that the advice that I have received is that geological disposal of radioactive waste is a matter for the Welsh Government in Wales, and I've never seen anything put to me that suggests that there's any ambiguity about where responsibility for that lies. That is why we published our document on 25 January, which was a Welsh-specific document. Now, the position we have set out is the one that Llyr Gruffydd referred to, in which we say that the only way in which geological disposal of radioactive waste in Wales could take place would be if a community itself came forward with that proposition. The local authority within which that community lies also has rights under the policy that we have proposed, and a local authority could declare that it does not want to see any geological disposal within its local authority boundaries, and that would override anything that that local community might say. So, it is entirely in the hands of local people and local authorities as to whether or not this would go ahead, and the Welsh Government quite certainly has not identified any sites or communities, and we have no intention of doing so.
Welsh: Diolchaf i'r Aelod am y cwestiwn yna. Gallaf ddweud wrtho yn gwbl blaen mai'r cyngor yr wyf i wedi ei gael yw bod gwaredu gwastraff ymbelydrol yn ddaearegol yn fater i Lywodraeth Cymru yng Nghymru, ac nid wyf i erioed wedi gweld unrhyw beth a roddwyd i mi sy'n awgrymu bod unrhyw amwysedd ynglŷn â lle mae'r cyfrifoldeb am hynny wedi ei neilltuo. Dyna pam y cyhoeddwyd ein dogfen gennym ar 25 Ionawr, a oedd yn ddogfen benodol i Gymru. Nawr, y safbwynt yr ydym ni wedi ei gyflwyno yw'r un y cyfeiriodd Llyr Gruffydd ato, lle'r ydym yn dweud mai'r unig ffordd y gellid gwaredu gwastraff ymbelydrol yn ddaearegol yng Nghymru yw pe byddai cymuned ei hun yn dod ymlaen gyda'r cynnig hwnnw. Mae gan yr awdurdod lleol y mae'r gymuned honno wedi ei lleoli ynddo hawliau hefyd o dan y polisi a gynigiwyd gennym, a gallai awdurdod lleol ddatgan nad yw eisiau gweld unrhyw waredu daearegol o fewn ei ffiniau awdurdod lleol, a byddai hynny'n diystyru unrhyw beth y gallai'r gymuned leol ei ddweud. Felly, mae yn nwylo pobl leol ac awdurdodau lleol yn llwyr o ran pa un a fyddai hyn yn digwydd ai peidio, ac yn sicr nid yw Llywodraeth Cymru wedi nodi unrhyw safleoedd na chymunedau, ac nid oes gennym ni unrhyw fwriad o wneud hynny.
English: Mark -
Welsh: Mark -
English: The point I would just make in the answer to the Member's final point, though, is this: this radioactive waste has been created by us. It is in the lifetime of people in this Chamber where this waste has been created. And we do have a responsibility to deal with the consequences of what we have done, rather than simply saying that we will play no part in bearing that responsibility, that somebody else must do it instead, or that we hand it on to future generations that come after us to clear up the mess that we have left. Because that mess is there; it has already been created. And while I agree with almost everything that the Member said when he introduced it, I also say to him, and to others, that it's not a responsibility that we can simply look away from and say that we will play no part in its solution.
Welsh: Y pwynt y byddwn i'n ei wneud yn gyflym yn yr ateb i bwynt olaf yr Aelod, fodd bynnag, yw hwn: crëwyd y gwastraff ymbelydrol hwn gennym ni. Yn ystod oes pobl yn y Siambr hon y crëwyd y gwastraff hwn. Ac mae gennym ni gyfrifoldeb i ymdrin â chanlyniadau'r hyn yr ydym ni wedi ei wneud, yn hytrach na dim ond dweud na fyddwn ni'n chwarae unrhyw ran yn y broses o ysgwyddo'r cyfrifoldeb hwnnw, a bod yn rhaid i rywun arall ei wneud yn ein lle, neu ein bod ni'n ei drosglwyddo i genedlaethau'r dyfodol a ddaw ar ein holau ni i lanhau'r llanastr yr ydym ni wedi ei adael. Oherwydd mae'r llanastr hwnnw yno; mae wedi ei greu eisoes. Ac er fy mod i'n cytuno â bron popeth a ddywedodd yr Aelod pan gyflwynodd y mater, dywedaf wrtho hefyd, ac wrth eraill, nad yw'n gyfrifoldeb y gallwn ni droi oddi wrtho a dweud na fyddwn ni'n chwarae unrhyw ran yn ei ddatrys.
English: Well, as you say, this is about higher activity waste that's been accumulating over 60 years, and you referred to the statement by the Minister for Environment, Energy and Rural Affairs. I understand that she said a geological disposal facility provides a permanent solution to the long-term management of higher activity waste, rather than leaving the responsibility to future generations. Given that the UK Government, through the radioactive waste management subsidiary of the Nuclear Decommissioning Authority, has carried out geological surveys, and has been carrying out consultation events in Swansea, Llandudno and at six sites in England, what engagement are you having with those other potential six sites as you said there's a collective responsibility to address this, and geology will ultimately determine where it's safe to put this stuff?
Welsh: Wel, fel y dywedwch, mae hyn yn ymwneud â gwastraff gweithgarwch uwch sydd wedi bod yn casglu dros 60 mlynedd, ac fe wnaethoch chi gyfeirio at y datganiad gan Weinidog yr Amgylchedd, Ynni a Materion Gwledig. Rwy'n deall ei bod hi wedi dweud bod cyfleuster gwaredu daearegol yn cynnig ateb parhaol i reoli gwastraff gweithgarwch uwch yn yr hirdymor, yn hytrach na gadael y cyfrifoldeb i genedlaethau'r dyfodol. O gofio bod Llywodraeth y DU, trwy is-gwmni rheoli gwastraff ymbelydrol yr Awdurdod Datgomisiynu Niwclear, wedi cynnal arolygon daearegol, ac wedi bod yn cynnal digwyddiadau ymgynghori yn Abertawe, Llandudno ac mewn chwe safle yn Lloegr, pa ymgysylltiad ydych chi'n ei gael gyda'r chwe safle posibl hynny gan eich bod chi wedi dweud bod cyd-gyfrifoldeb i fynd i'r afael â hyn, ac yn y pen draw daeareg fydd yn penderfynu ar ble sy'n ddiogel i roi'r deunydd hwn?
English: Llywydd, the Welsh Government will have no engagement of that sort, for the reason that I set out in opening my answer to Llyr Gruffydd. We will not and have not identified such sites, and we don't intend to do so. It is for any local community that is willing to come forward to do so, and if no community comes forward, there will be no disposal here in Wales. Even if a community does come forward, there is a very strict and lengthy process, lasting up to 20 years, in which any initial expression of interest would have to be negotiated. That local community would have the right to withdraw from those discussions at any point in that 20-year process, and that process would come to an end. And, as I said, any local authority within which such a community were located would have the power to override that expression of interest by that local community by declaring that, as a local authority area, it is not prepared to see geological disposal within its boundaries.
Welsh: Llywydd, ni fydd Llywodraeth Cymru yn ymgymryd ag unrhyw ymgysylltu o'r math hwnnw, am y rheswm a nodais yn fy ateb agoriadol i Llyr Gruffydd. Ni fyddwn ac nid ydym wedi nodi safleoedd o'r fath, ac nid ydym yn bwriadu gwneud hynny. Cyfrifoldeb unrhyw gymuned leol sy'n barod i ddod ymlaen yw gwneud hynny, ac os na ddaw unrhyw gymuned ymlaen, ni fydd unrhyw waredu yma yng Nghymru. Hyd yn oed os bydd cymuned yn dod ymlaen, ceir proses lem iawn a hirfaith, sy'n para hyd at 20 mlynedd, pan fyddai'n rhaid cytuno ar unrhyw ddatganiad cychwynnol o ddiddordeb. Byddai gan y gymuned leol honno yr hawl i dynnu'n ôl o'r trafodaethau hynny ar unrhyw adeg yn y broses 20 mlynedd honno, a byddai'r broses honno yn dod i ben. Ac, fel y dywedais, byddai gan unrhyw awdurdod lleol yr oedd cymuned o'r fath wedi ei lleoli ynddo y grym i ddiystyru'r datganiad o ddiddordeb hwnnw gan y gymuned leol honno drwy ddatgan, fel ardal awdurdod lleol, nad yw'n fodlon gweld gwaredu daearegol o fewn ei ffiniau.
English: Thank you to Suzy Davies for the question. Active travel measures, rail investment and reform of bus regulation all form part of the Welsh Government's effort to create integrated transport arrangements in South Wales West.
Welsh: Diolch i Suzy Davies am y cwestiwn. Mae mesurau teithio llesol, buddsoddiad mewn rheilffyrdd a diwygio rheoleiddio bysiau i gyd yn rhan o ymdrech Llywodraeth Cymru i wneud trefniadau integreiddio trafnidiaeth yng Ngorllewin De Cymru.
English: Thank you for that answer, and I'm glad you mentioned active travel there. Your Deputy Minister for Economy and Transport said last week that he was looking at getting people out of their cars for short journeys and travelling in a way which improved their health. And, of course, encouraging people to cycle or walk to a convenient train station for longer journeys for work is one way of keeping people active, as well as the benefits of avoiding congestion and pollution, of course. And that promotion of active travel is part of my support for campaigning for a Swansea parkway and Brackla station in Bridgend. Now, Welsh Government is looking now at how integrated transport can support the city deal. The review of the Swansea bay city deal recommends that projects should be allowed to change and evolve, and I imagine that principle applies to Cardiff as well. So, will you be encouraging the economy Minister and his deputy to look at these two station ideas with a fresh set of eyes, to see how they can contribute to the promotion of active travel as part of an integrated transport system?
Welsh: Diolch am yr ateb yna, ac rwy'n falch eich bod wedi crybwyll teithio llesol. Dywedodd eich Dirprwy Weinidog yr Economi a Thrafnidiaeth yr wythnos diwethaf ei fod yn ceisio cael pobl allan o'u ceir ar gyfer teithiau byr a theithio mewn ffordd sy'n gwella eu hiechyd. Ac, wrth gwrs, mae annog pobl i feicio neu gerdded i orsaf drenau gyfleus ar gyfer teithiau hwy ar gyfer gwaith yn un ffordd o gadw pobl yn egnïol, yn ogystal â'r manteision o osgoi tagfeydd a llygredd, wrth gwrs. Ac mae'r gwaith hwnnw o hyrwyddo teithio llesol yn rhan o'm cefnogaeth i ymgyrchu dros orsaf parcffordd Abertawe a gorsaf Bracla ym Mhen-y-bont ar Ogwr. Nawr, mae Llywodraeth Cymru yn ystyried ar hyn o bryd sut y gall trafnidiaeth integredig gefnogi'r fargen ddinesig. Mae'r adolygiad o fargen ddinesig bae Abertawe yn argymell y dylid caniatáu i brosiectau newid ac esblygu, ac rwy'n tybio bod yr egwyddor honno yn berthnasol i Gaerdydd hefyd. Felly, a fyddwch chi'n annog Gweinidog yr economi a'i ddirprwy i ystyried syniadau'r ddwy orsaf hyn gyda parau newydd o lygaid, i weld sut y gallan nhw gyfrannu at hyrwyddo teithio llesol yn rhan o system drafnidiaeth integredig?
English: Well, let me agree with what Suzy Davies has said, Llywydd, that both the Swansea and the Cardiff city deals are designed in a way that will allow them to evolve over the period that they will be in operation, and that transport matters are at the heart of both deals. The idea that we locate stations and invest in railway stations in ways that contribute to the active travel ambitions of the Welsh Government is very much part of what the transport Minister and the Deputy Minister are intent on doing. And where those opportunities arise, where existing stations are in place and we can do more to encourage people to cycle or walk to those stations, we want to do that. And where new opportunities will arise, as with the south Wales metro, then that is integral to the way that we are planning locations of those stations to make sure that, in the round, they do as much as we can to encourage people to use public transport, and to use public transport in a way that cuts down on the emissions and other harmful effects of overuse of car transport.
Welsh: Wel, gadewch i mi gytuno â'r hyn y mae Suzy Davies wedi ei ddweud, Llywydd, bod bargeinion dinesig Abertawe a Chaerdydd wedi eu cynllunio mewn modd a fydd yn eu galluogi i esblygu dros y cyfnod y byddan nhw'n weithredol, a bod materion trafnidiaeth yn ganolog i'r ddwy fargen. Mae'r syniad ein bod ni'n lleoli gorsafoedd ac yn buddsoddi mewn gorsafoedd trenau mewn ffyrdd sy'n cyfrannu at uchelgeisiau teithio llesol Llywodraeth Cymru yn sicr yn rhan o'r hyn y mae'r Gweinidog trafnidiaeth a'r Dirprwy Weinidog yn benderfynol o'i wneud. A phan mae'r cyfleoedd hynny'n codi, pan fo gorsafoedd presennol ar waith ac y gallwn wneud mwy i annog pobl i feicio neu gerdded i'r gorsafoedd hynny, rydym ni eisiau gwneud hynny. A phan fydd cyfleoedd newydd yn codi, fel gyda metro de Cymru, yna mae hynny'n rhan annatod o'r ffordd yr ydym ni'n cynllunio lleoliadau'r gorsafoedd hynny i wneud yn siŵr, yn gyffredinol, eu bod yn gwneud cymaint ag y gallwn i annog pobl i ddefnyddio cludiant cyhoeddus, ac i ddefnyddio cludiant cyhoeddus mewn modd sy'n lleihau'r allyriadau ac effeithiau niweidiol eraill y gorddefnydd o deithio mewn ceir.
English: As we've heard from Suzy Davies, the UK Government recently set out plans for a west Wales parkway railway station on the Felindre site near Swansea. And whilst I fully support this speeding up of east-west links, what you cannot do is forget the importance of north-south routes. So, what work are you doing with the UK Government to ensure that the Felindre proposal fits in with the need to develop rail services into our valley communities in south-west Wales?
Welsh: Fel yr ydym wedi clywed gan Suzy Davies, cyflwynwyd cynlluniau gan Lywodraeth y DU yn ddiweddar ar gyfer gorsaf reilffordd parcffordd gorllewin Cymru ar safle Felindre ger Abertawe. Ac er fy mod i'n cefnogi'n llawn y cam hwn i gyflymu cysylltiadau o'r dwyrain i'r gorllewin, yr hyn na allwch ei wneud yw anghofio pwysigrwydd llwybrau o'r gogledd i'r de. Felly, pa waith ydych chi'n ei wneud gyda Llywodraeth y DU i sicrhau bod cynnig Felindre yn cyd-fynd â'r angen i ddatblygu gwasanaethau rheilffyrdd i mewn i'n cymunedau yng nghymoedd y de-orllewin?
English: I thank Dr Lloyd for that. On 21 March, Llywydd, a meeting took place. It was organised by the Wales Office, but representatives of the Welsh Government were there as well. It heard from Professor Stuart Cole in relation to the ideas that he has developed around a new parkway station at Felindre, but it also looked at the Arup assessment of other potential parkway solutions - at Llansamlet, for example, looking at the advantages that it may have. The meeting ended with an emerging consensus that the success of any new station, as well as improving the attractiveness of existing ones, is dependent on additional regional and local services. And those services are needed, both to Swansea High Street and along the Swansea district line, in order to reduce journey times beyond Swansea to Carmarthen and further west. In that way, I think we have some emerging consensus that focusing on - in a way, the point that Dr Lloyd was making - the services, as well as the location of stations, is the way that we need to move this agenda forward.
Welsh: Diolchaf i Dr Lloyd am hynna. Ar 21 Mawrth, Llywydd, cynhaliwyd cyfarfod. Fe'i trefnwyd gan Swyddfa Cymru, ond roedd cynrychiolwyr Llywodraeth Cymru yno hefyd. Clywodd gan yr Athro Stuart Cole am y syniadau y mae wedi eu datblygu ynghylch gorsaf parcffordd newydd yn Felindre, ond ystyriodd asesiad Arup o atebion parcffordd posibl eraill hefyd - yn Llansamlet, er enghraifft, gan ystyried y manteision y gallai fod ganddo. Daeth y cyfarfod i ben gyda chonsensws yn dod i'r amlwg bod llwyddiant unrhyw orsaf newydd, yn ogystal â gwella atyniad rhai presennol, yn dibynnu ar wasanaethau lleol a rhanbarthol ychwanegol. Ac mae angen y gwasanaethau hynny, i Stryd Fawr Abertawe ac ar hyd rheilffordd ardal Abertawe, i leihau amseroedd teithio y tu hwnt i Abertawe i Gaerfyrddin ac ymhellach i'r gorllewin. Yn y modd hwnnw, rwy'n credu bod gennym ni rywfaint o gonsensws sy'n dod i'r amlwg mai canolbwyntio - mewn ffordd, y pwynt yr oedd Dr Lloyd yn ei wneud - ar y gwasanaethau, yn ogystal â lleoliad gorsafoedd, yw'r ffordd y mae angen i ni symud yr agenda hon ymlaen.
English: First Minister, an integrated transport system is fantastic if you have an effective public bus transport system. In South Wales West, actually, most of the transportation is by bus, not by rail. And I've raised many times the issue of the Afan valley. I've got constituents in the Afan valley who have a bus every two hours - and that's in the daytime - and nothing in the early morning, nothing in the late evening. Now, will the Welsh Government look at proposals to actually encourage local authorities to support and prioritise the bus transport systems in those communities that rely upon buses only as a means of public transport?
Welsh: Prif Weinidog, mae system drafnidiaeth integredig yn wych os oes gennych chi system drafnidiaeth bysiau cyhoeddus effeithiol. Yng Ngorllewin De Cymru, mewn gwirionedd, mae'r rhan fwyaf o'r cludiant ar fysiau, nid ar y rheilffyrdd. Ac rwyf i wedi codi mater Cwm Afan droeon. Mae gen i etholwyr yng nghwm Afan sydd â bws bob dwy awr - ac mae hynny yn ystod y dydd - a dim yn gynnar yn y bore, dim yn hwyr fin nos. Nawr, a wnaiff Llywodraeth Cymru ystyried cynigion i annog awdurdodau lleol i gefnogi a blaenoriaethu'r systemau trafnidiaeth bws yn y cymunedau hynny sy'n dibynnu ar fysiau yn unig fel modd o gludiant cyhoeddus?
English: Well, Llywydd, David Rees makes an important point in opening, which is that far, far more people use bus services in public transport in Wales than use rail services, and rail services are sometimes thought as the glamour end of public transport. The day in, day out services that people rely on are often bus services. It's partly why the metro concept has always been multimodal. It always was intended to integrate a range of different public transport possibilities. David Rees will know, Llywydd, that the consultation on the Welsh Government's White Paper, 'Improving public transport' closed on 27 March, and that White Paper, of course, proposes new powers for local transport authorities to regulate bus industries in local areas in the public interest. When local transport authorities have those powers to plan properly the way in which the very substantial public investment in bus services can be put to use so that local populations are properly served, then the interests of the Afan valley and others will be at the forefront of the way that those new powers can be deployed.
Welsh: Wel, Llywydd, mae David Rees yn gwneud pwynt pwysig yn agoriadol, sef bod llawer iawn mwy o bobl yn defnyddio gwasanaethau bws yn y system cludiant cyhoeddus yng Nghymru nag sy'n defnyddio gwasanaethau rheilffyrdd, ac ystyrir gwasanaethau rheilffyrdd weithiau fel pen moethus trafnidiaeth gyhoeddus. Yn aml, gwasanaethau bysiau yw'r gwasanaethau y mae pobl yn dibynnu arnyn nhw yn feunyddiol. Dyna'n rhannol pam mae cysyniad y metro wedi bod yn amlfodd o'r cychwyn. Bwriadwyd o'r dechrau iddo integreiddio amrywiaeth o wahanol bosibiliadau trafnidiaeth gyhoeddus. Bydd David Rees yn gwybod, Llywydd, bod yr ymgynghoriad ar Bapur Gwyn Llywodraeth Cymru, 'Gwella trafnidiaeth gyhoeddus' wedi dod i ben ar 27 Mawrth, ac mae'r Papur Gwyn hwnnw, wrth gwrs, yn cynnig pwerau newydd i awdurdodau trafnidiaeth lleol reoleiddio diwydiannau bysiau mewn ardaloedd lleol er budd y cyhoedd. Pan fydd gan awdurdodau trafnidiaeth lleol y pwerau hynny i gynllunio'n briodol y ffordd y gellir rhoi'r buddsoddiad cyhoeddus sylweddol iawn mewn gwasanaethau bws ar waith fel bod poblogaethau lleol yn cael eu gwasanaethu'n briodol, yna bydd buddiannau cwm Afan ac eraill yn flaenllaw o ran y ffordd y gellir defnyddio'r pwerau newydd hynny.
English: Diolch Llywydd. Last night, the House of Commons rejected the idea of a confirmatory referendum as a means of unbreaking the parliamentary logjam by just 12 votes. Does the First Minister join with me in regretting the fact that 24 Labour MPs voted against? Had they voted in line, of course, with Labour Party policy and indeed the Labour whip last night, it would have given a clear majority in favour of a people's vote. In particular, do you regret, as leader of the Labour Party in Wales, that your deputy, Carolyn Harris MP, failed to back party policy? And is it your view that her position is now untenable as deputy leader of the Labour Party in Wales?
Welsh: Diolch Llywydd. Neithiwr, gwrthododd Tŷ'r Cyffredin y syniad o refferendwm cadarnhau fel modd o ddatrys y diffyg cytundeb seneddol o ddim ond 12 o bleidleisiau. A yw'r Prif Weinidog yn ymuno â mi i resynu at y ffaith bod 24 o ASau Llafur wedi pleidleisio yn erbyn? Pe bydden nhw wedi pleidleisio yn unol, wrth gwrs, â pholisi'r Blaid Lafur a'r chwip Llafur neithiwr yn wir, byddai wedi rhoi mwyafrif eglur o blaid pleidlais y bobl. Yn benodol, a ydych chi'n gresynu, fel arweinydd y Blaid Lafur yng Nghymru, bod eich dirprwy, Carolyn Harris AS, wedi methu â chefnogi polisi'r blaid? Ac a ydych chi'n o'r farn bod ei swydd fel dirprwy arweinydd y Blaid Lafur yng Nghymru yn anghynaladwy erbyn hyn?